BBC Hausa - News - Kenya da Somalia na tunkarar Al_shabaab
An sabunta: 29 ga Satumba, 2012 - An wallafa a 06:56 GMT
Sojojin Kasashen Kenya da Somalia na tunkarar mayakan Al Shabab masu kaifin kishin addinin islama, bayan da suka sauka gabar tekun Somalia a Kismayo- wani babban yanki dake cikin birni na karshe da 'yan tawayen suke rike da shi.
Wani mai magana da yawun gwamnatin Kenyan ya ce hadin gwiwar dakarun Kasashen biyu sun shiga bangaren arewacin birnin.
Amma mazauna yankin tsakiyar Kismayon sun gaya wa BBC cewar, har yanzu kungiyar ta Al Shabab ce ke da iko, kuma sojojin hadakar na da tazara daga wurin da ake gwabza fadan.
Wani mai magana da yawun dakarun tsaron Kenya Kanar Cyrus Oguna ya shaidawa BBC cewar korar da sojoji suka kai ta samu nasara.
Likitoci a Kenya na yajin aiki